ચીનની અવળચંડાઈ અને સમગ્ર દેશહિતને ધ્યાન રાખીને ભારત સરકાર દ્વારા આ નિર્ણય કરાયો હશે તેવો વિશ્ર્વાસ છે. તિબેટ સરકારના પ્રવક્તા સોનમ ડગાપોએ ભારતના નિર્ણયનું સન્માન કર્યું અને સહયોગનો આભાર માન્યો છે. પરંતુ સર્વવિદિત છે કે તિબેટ અને દલાઈ લામાના સંદર્ભે ભારત-ચીનના સંબંધોમાં ઘણી વાર ઘર્ષણ સર્જાયું છે. એપ્રિલ-૨૦૧૭માં જ દલાઈ લામાની અરુણાચલ પ્રદેશની યાત્રા બાદ આ સંબંધોમાં ઘણું દબાણ ઉદ્ભવેલું. ભારતે ડોકલામ ટ્રાઇજંકશનમાં વધતી ગતિવિધિઓનો સામનો કરવો પડેલો. પૂર્વ રાષ્ટ્રપતિ પ્રણવ મુખર્જીની દલાઈ લામા સાથેની મુલાકાત વખતે પણ ડ્રેગને ધમકીનો ફૂંફાડો માર્યો હતો.